kardosdrur/scandi-wiki huggingface dataset:
AFC

AFC er en forkortelse, der kan betyde et af følgende:

 American Football Conference
 Automatisk frekvenskontrol
 Asian Football Confederation
Automatisk frekvensstyring

Automatisk frekvenskontrol eller automatisk frekvensstyring (eng. Automatic Frequency Control forkortet AFC) er en funktion på FM-radiomodtagere, der sikrer en god modtagelse ved at radioen 'låser' sig fast på radiostationens sendefrekvens og, inden for visse grænser, kan 'trække' radioen ind på senderens frekvens (maksimale sendestyrke). 

Kommunikationskredsløb
Elektroniske begreber og fænomener
Ølby Kirke

Ølby Kirke, der findes flere kirker med samme navn:
 Ølby Kirke (Køge Kommune) – en kirke i Højelse Sogn
 Ølby Kirke (Struer Kommune) – en kirke i Ølby Sogn
Lollands Sønder Herred

Lollands Sønder Herred var et herred i Maribo Amt. Herredet hed oprindeligt Arninge Herred, men i 1300-tallet begyndte man at bruge det nuværende navn. Det hørte oprindeligt under Halsted Len, der i 1662 blev ændret til Halsted Amt (Halsted Klosters Amt), indtil det i 1803 blev en del af Maribo Amt.

Herredet var hårdt ramt i stormfloden 13. november 1872; 10 af herredets sogne blev mere eller mindre oversvømmet, og 25 mennesker mistede livet. Værst ramt var Kappel Sogn og Gloslunde Sogn.

I herredet ligger følgende sogne:
 Arninge Sogn
 Avnede Sogn
 Dannemare Sogn
 Gloslunde Sogn
 Græshave Sogn
 Gurreby Sogn
 Kappel Sogn
 Landet Sogn
 Ryde Sogn
 Skovlænge Sogn
 Stokkemarke Sogn
 Søllested Sogn
 Tillitse Sogn
 Vestenskov Sogn

Kilder 
 
 
 Trap Danmark 4. udgave 1924
 DIS-Danmark Amt-Herred-Sogn 

Herreder i Maribo Amt
Snowball II

Snowball II er familien Simpsons kat i tv-serien The Simpsons.

Snowball II hedder sådan fordi den oprindelige Snowball blev kørt over af borgmester Quimbys alkoholiserede bror. Dette er en begivenhed man aldrig ser i showet, men det bliver omtalt i et afsnit. Faktisk er den nuværende Snowball II teknisk set Snowball IV, da Snowball II bliver dræbt i et afsnit i sæson 16, hvor Snowball III (som blev anskaffet lige bagefter) også dør.

Figurer i The Simpsons
Fiktive katte
National Football Conference

National Football Conference eller NFC er en del af den amerikanske football liga NFL (National Football League). Inden sammenlægningen til det nuværende NFL var det en separat liga der kæmpede mod det daværende AFL, nu AFC. 

Konferencen består anno 2005, ligesom AFC, af 4 divisioner med 4 hold i hver, et total på 16 hold. De 4 divisioner hedder NFC North, -South, -East og -West. NFC består af:

NFC North
Chicago Bears
Detroit Lions
Green Bay Packers
Minnesota Vikings

NFC South
Atlanta Falcons
Carolina Panthers
New Orleans Saints
Tampa Bay Buccaneers

NFC West
Arizona Cardinals
Los Angeles Rams
San Francisco 49ers
Seattle Seahawks

NFC East
Dallas Cowboys
New York Giants
Philadelphia Eagles
Washington Redskins

Amerikansk fodbold i USA
Froðba

Froðba er en færøsk by, der ligger øst for Tvøroyri på den sydligste færøske ø Suðuroy. Et sagn fortæller at Froðba er Færøernes ældste bygd. Omkring år 625 blev kong Frode slået ud af kurs på hjemrejsen fra Irland til Danmark, og efter flere dages uvished får de land i sigte. Frode opfører en gård til de medbragte får og køer, og stedet får navn efter ham. En del af folkene bliver efterladt. Året efter er Frode tilbage med flere folk og får fra Danmark. 
Froðba ejede de marker i Tvøroyri, hvor monopolhandelen i 1836 blev bygget, og hvor Tvøroyri blev anlagt. 1840 opførtes en kirke, der allerede i 1856 flyttes til Tvøroyri.

Ved Froðba er det muligt at se søjleagtige basaltformationer efter en vej blev anlagt fra Tvøroyri. Under 2. verdenskrig anlagde engelske soldater en vej op til det 324 meter høje Froðbiarnípa, hvor de byggede en loranstation. (navigationssystem med en rækkevidde på 500 til 100 sømil baseret på tre stationer) (se resterne af den). På grund af flere angreb fra tyske bombefly, blev loranstationen aldrig færdigbygget, den blev i stedet for opført på Skúvanes syd for Vágur. Fra Froðbiarnípa er der god udsigt til Stóra Dímun og Lítla Dímun. Følger man markvejen mod øst parallelt med stranden under Froðbiarnípa ses grotten "Hol í Hellu". Følg stranden (der skal klatres lidt over klipperne), man kan gå ind i grotten og se de farverige lavaklipper. (hjelm nødvendig)

På vej derud kan man se et lag af kul i bjergmassivet. Dette er dannet for 50 millioner år siden af en skov, der er blevet dækket af flydende lava fra senere vulkanudbrud mellem Island og Færøerne.

Den på Færøerne kendte satiriske digter Poul F. Joensen (1898 – 1970) var skolelærer i Froðba og boede fra 1920 til sin død 1970 i bygden. En mindesten blev rejst til minde om ham i juni 2007, tæt på huset hvor han boede i den gamle bydel, som kaldes "Á Hamri".

Billeder fra Froðba 

 Indbyggere: 153 (31. december 2002)
 Postnummer: FO-825
 Tvøroyri kommune

Referencer

Eksterne henvisninger 

 Faroeislands.dk  
 Fotogalleri

Byer på Færøerne
Suðuroy
Arizona Cardinals

Arizona Cardinals er det ældste eksisterende hold i den professionelle amerikansk fodboldliga NFL (National Football League), idet holdet blev oprettet i 1898. Dermed er det 20 år ældre end de to næstældste, som er Chicago Bears og Green Bay Packers. Klubben blev oprettet som Morgan Athletic Club af Chris O'Brien i Chicago. Holdet blev senere kendt som The Normals, og så blev det til The Racine Cardinals i 1920. Derefter hed det Chicago Cardinals (1920-59), og holdet har sidenhen flyttet by et par gange. Først til St. Louis (1960-87), siden Phoenix (1988-93), hvor det senere skiftede navn til Arizona (1994-?).

Der eksisterer stadig et St. Louis Cardinals, men det er et baseballhold.

Eksterne henvisninger 

 

Cardinals
Hold i NFL
Etableret i 1898
Phoenix
Tema

Tema kan have flere betydninger:

 Tema (rejsebureau) – et rejsebureau.
 Et gennemgående indhold f.eks. 
 Tema (musik) – i musikfrase der er udgangspunkt for variationer.
 En temapark – en forlystelsespark med et bestemt emne f.eks. Lego for Legoland.
 Temauge i undervisning
 Temahæfte i et tidsskrift
 Tema, Ghana – en by i det sydlige Ghana

 Tema (film fra 1979) – sovjetisk spillefilm fra 1979 af Gleb Panfilov

Se også 
 Emne
Jørgen Lindegaard

Jørgen Lindegaard (født 7. oktober 1948) er en dansk erhvervsmand, som har haft flere betydelige ledelses- og bestyrelsesposter i danske og udenlandske virksomheder.

Blandt andet bestred han fra 1991-1995 posten som administrerende direktør i telefonselskabet KTAS og i 2000-2005 administrerende direktør for flyselskabet SAS. Han var ligeledes topchef for rengøringskoncernen ISS fra 2006-2010, men trådte tilbage i 2010 og indtog plads i bestyrelsen. 

Herefter er Lindegaard påbegyndt flere bestyrelsesposter. Blandt andet købte Lindegaard i 2010 10% af AVT Business School og indtrådte som bestyrelsesformand. Yderligere er Lindegaard udpeget som ny formand for VK-regeringens Udbudsråd.

2006 blev han Ridder af 1. grad af Dannebrog.

Tidslinje 
 1975: Uddannet som civilingeniør fra DTU.
 1975-1977: Philips Telekommunikation
 1977-1991: Fyns Telefon
 1991-1995: KTAS
 1995-2000: GN Store Nord
 2000-2005: SAS
 2006-2010 : ISS
 2014-nu: Bestyrelsesformand i Waimea Digital
 2015-nu: Formand for Rungsted havn

Kilder / referencer 
 http://www.waimea.dk/waimea/
 http://www.bureaubiz.dk/Nyheder/Artikler/2014/Uge-48/To-digitale-bureauer-fusionerer 
 http://www.horsholm.dk/Nyheder/2015/April/Ny_formand_for_Rungsted_Havn 

Erhvervsfolk fra Danmark
Personer i Kraks Blå Bog
Riddere af 1. grad af Dannebrog
Telefondirektører fra Danmark
Civilingeniører fra Danmark
Personer med tilknytning til SAS Group
Lollands Nørre Herred

Lollands Nørre Herred var et herred i Maribo Amt. Herredet hed oprindeligt Arninge Herred, men i 1300-tallet begyndte man at bruge det nuværende navn. Det hørte oprindeligt under Halsted Len, der i 1662 blev ændret til Halsted Amt (Halsted Klosters Amt), indtil det i 1803 blev en del af Maribo Amt.

I herredet købstaden Nakskov samt ligger følgende sogne:
 Birket Sogn
 Branderslev Sogn
 Halsted Sogn
 Herredskirke Sogn
 Horslunde Sogn
 Købelev Sogn
 Løjtofte Sogn
 Sankt Nikolai Sogn
 Nordlunde Sogn
 Sandby Sogn
 Stormarks Sogn
 Utterslev Sogn
 Vesterborg Sogn
 Vindeby Sogn

Kilder 
 
 
 Trap Danmark 4. udgave 1924
 DIS-Danmark Amt-Herred-Sogn 

Herreder i Maribo Amt
Anders Frandsen

Anders Frandsen (8. december 1960 i København – 1. januar 2012 i Hellerup var en dansk sanger og tv-vært. Anders Frandsen var nok bedst kendt som Dansk Melodi Grand Prix-vinder i 1991 med sangen "Lige der hvor hjertet slår". Efterfølgende udgav han i 1992 et selvbetitlet album, produceret af Michael Elo der havde skrevet Grand Prix-sangen året før.

Biografi 
Anders Frandsen startede sin karriere som tv-vært på Kanal 2, hvor han var morgenvært sammen med Camilla Miehe-Renard. Han var samtidig skuespiller på flere teaterstykker, heriblandt Nøddebo Præstegaard, hvor han spillede Nikolaj.

I 1991 blev han for alvor landskendt da han vandt Dansk melodi Grand prix med "Lige der hvor hjertet slår", en sang skrevet af Michael Elo. Sangen slog den ellers mere populære "Med ekspresstog til Kina", men ved Eurovision Song Contest 1991 som det år blev afholdt i Rom, fik Anders kun 8 point og måtte nøjes med en 19. plads.

Frandsens popularitet steg dog kun derefter, og han blev tv-vært på adskillige tv-programmer, heriblandt TV3-produktionerne Stjerneskud og Knald eller fald. Han har også siden deltaget i adskillige gæsteroller på bl.a. Ørnen, Banjos Likørstue og overfor Jan Gintberg i Vindhætterne. Derudover har han været gæst på både Musikbutikken, Dansk Melodi Grand Prix 2001 og Twist & Shout. I 2000'erne trak han sig tilbage fra medierne og åbnede sit eget firma, Corpus Copenhagen, der producerer gaveartikler. I 2007 satte han firmaet til salg og flyttede i en periode til Thailand, men flyttede senere tilbage til Danmark, hvor han boede i Hellerup.

Han var desuden opfinder af smørboksen, osteboksen mm.

Frandsen døde 51 år gammel og blev fundet af sine venner 1. januar 2012. I de efterfølgende dage kom det frem i dagspressen, at han formentlig var død ved selvmord af kulilteforgiftning.

Diskografi 
 Anders Frandsen (Kavan Records, 1992)

Fodnoter

Kilder

Eksterne henvisninger 
 
 
 

Danmarks Eurovision Song Contest-deltagere
Sangere fra Danmark
Vindere af Dansk Melodi Grand Prix
Deltagere ved Eurovision Song Contest 1991
Tv-værter fra Danmark
Personer der har begået selvmord
Deltagere ved Dansk Melodi Grand Prix 1991
Liffey

Liffey er en 125 km lang irsk flod, der udspringer ved Sally Gap nær Kippure i Wicklow syd for Dublin, løber gennem byen og udmunder i det Irske Hav. Den er blandt Irlands længste floder. Liffey har et rigt plante- og dyreliv og mange broer, som krydser den, alene i det centrale Dublin er der 16 broer.

Liffey har delt Dublin i en nordlig del fortrinsvis beboet af folk fra arbejderklassen. Og en mere borgerlig del syd for floden med regeringsinstitutioner. Selv om udviklingen har fjernet mange af de historiske karakteristika, bærer den traditionelle arkitektur vidnesbyrd om det: fx de mange ens boligblokke på nordsiden og aristokratiets og det britisk inspirerede borgerskabs rækkehuse langs de brede gader syd for Liffey. Liffeys mange broer har været med til at øge byens integration og har haft en meget betydelig social funktion.

I den østlige del af Dublin foregik en meget omfattende byudvikling langs begge bredder af Liffey i Dublin Docklands. Den blev varetaget og koordineret af Dublin Docklands Development Authority, men var sat i bero under finanskrisen, som Irland er på vej ud af.

Eksterne henvisninger 

 The Liffery River – Engelsk side om floden
 Dublin Docklands Development Authority – officiel website

Floder i Irland
Dublin
Hæftestraf

Hæftestraf var en mild type fængselsstraf, som tidligere anvendtes i Danmark. Straffen var tiltænkt "personer, der står uden for de egentlige forbryderes kreds". Den blev indført med straffeloven af 15. april 1930 til erstatning for simpelt fængsel.

Hæftestraffen blev afskaffet i 2001. I dag findes kun bøde- og fængselsstraf.

Straffelovens § 44, der beskrev hæftestraffen, havde følgende ordlyd:

§ 44. Hæfte idømmes fra 7 dage til 6 måneder. Bestemmelserne i § 34 og § 36, 1. pkt., finder tilsvarende anvendelse.

Stk. 2. Fangerne må ikke hensættes sammen med andre fanger end sådanne, som udstår straf af hæfte. Forplejningen er ikke indskrænket til den anordnede fangekost. Inden for de grænser, som god orden i fængslet kræver, har fangerne ret til selv at forskaffe sig, hvad de ønsker til personlig brug og udstyr af cellen.

Stk. 3. Fangerne er berettigede til selv at skaffe sig arbejde, der er foreneligt med sikkerheden og god orden i fængslet; arbejdsudbyttet tilfalder fangen. Skaffer fangen sig ikke sådant arbejde, pålægges det ham mod vederlag at udføre et under hensyn til hans dannelsestrin og livsstilling passende arbejde i et sådant omfang, som er nødvendigt til en rimelig sysselsættelse.

Referencer 

Frihedsberøvelse
Hæfte

Hæfte eller hefte har flere betydninger:

Hæfte (bog) – en lille bog
Hæftestraf – en type fængselsstraf
Ulvetid

Ulvetid er en dansk spændingsfilm fra 1981, skrevet og instrueret af Jens Ravn efter en roman af Helle Stangerup.
Filmens fire eneste medvirkende er Ghita Nørby, Frits Helmuth, Jannie Faurschou og Henning Rohde

Eksterne henvisninger
 

Danske film fra 1981
Gyserfilm fra Danmark
Film instrueret af Jens Ravn
Høfeber (film)

Høfeber er en dansk film fra 1991, instrueret af Annelise Hovmand, der også har skrevet manuskriptet med Arne Forchhammer efter en roman af Leif Panduro.

Handling 
Filmen handler om en venlig dommer med forskellige problemer: utro hustru, udflippet søn, vred veninde, hvis mand er transvestit, hævngerrige folk, han har dømt, samt anfald af høfeber. Altsammen nok til at han på et tidspunkt benytter en mulighed for at få sig erklæret død for at kunne starte på en frisk.

Medvirkende
Frits Helmuth
Kirsten Lehfeldt
Thomas Mørk
Lisbet Dahl
Axel Strøbye
Peter Schrøder
Torben Jensen
Claus Ryskjær
Peter Belli
Peter Mygind
Søren Hauch-Fausbøll
Søren Østergaard
Ebbe Rode
John Hahn-Petersen
Inger Hovman
Niels Skousen
Peter Larsen
Claus Bigum
Niels Olsen
Jacob Morild
Hans Henrik Voetman
Ken Vedsegaard
Sofie Gråbøl

Referencer

Eksterne henvisninger 
 

Film baseret på værker af danske forfattere
Danske film fra 1991
Film instrueret af Annelise Hovmand
The Kennel Club

The Kennel Club (KC) blev grundlagt i 1873 i England og svarer til vores Dansk Kennel Klub. Klubben er ikke tilsluttet FCI, men har sit eget system og sine egne standarder for de hunderacer den anerkender. Disse fordeler sig på 7 forskellige grupper.

Klubben administrerer også Crufts Dog Show, formentlig verdens mest prestigefyldte hundeudstilling. Udstillingen har fået navn efter Charles Cruft og holdt sin første udstilling ved Royal Agricultural Hall i Islington i 1891.

Gruppene i KC 
 Hound 
 Working 
 Terrier
 Gundog 
 Pastoral 
 Utility 
 Toy

Ekstern henvisning 
Den officielle hjemmeside for The Kennel Club

Hundeforeninger
Kennelklubber
Rosenrot Limited Edition

Rosenrot Limited Edition er, som navnet siger, en limited edition af albummet Rosenrot (2005) af Rammstein. Den indeholder sangene fra Rosenrot plus en forsmag på live-dvd'en Völkerball.

Indhold

Cd 
 [03:46] Benzin (Benzin)
 [03:50] Mann gegen Mann (Mand mod mand)
 [03:54] Rosenrot (Rosenrød)
 [05:24] Spring (Spring)
 [03:55] Wo bist du? (Hvor er du?)
 [04:05] Stirb nicht vor mir (Featuring Sharleen Spiteri) (Dø ikke før jeg gør)
 [05:28] Zerstören (Ødelæg)
 [04:43] Hilf mir (Hjælp mig)
 [03:55] Te quiero puta! (spansk for Jeg elsker dig, min luder)
 [05:17] Feuer & Wasser (Ild og vand)
 [03:43] Ein Lied (En sang)

Dvd 
 Reise, Reise(Live From Arènes De Nîmes, Nîmes/Frankrig Juli 2005).
 Mein Teil(Live From Club Citta, Kawasaki/Japan Juni 2005).
 Sonne(Live From Brixton Academy, London/England Februar 2005).

Rammstein-album
Album fra 2005
Reise, Reise (Japan Edition)

Reise, Reise (Japan Edition) er et album af den tyske gruppe Rammstein specielt rettet mod det japanske marked. Albummet er en udgave af den oprindelige Reise, Reise udvidet med et remix af Mein Teil og Amerika samt 20 minutter af live-dvd'en Lichtspielhaus.

Numre 
 [04:12] Reise, Reise (Rejs jer, Rejs jer)
 [04:33] Mein Teil (Tysk slang for penis)
 [05:39] Dalai Lama (Dalai Lama)
 [03:43] Keine Lust (Ingen lyst)
 [04:24] Los (Af sted)
 [03:47] Amerika (Amerika)
 [04:17] Moskau (Moskva)
 [04:00] Morgenstern (Morgenstjerne)
 [03:53] Stein um Stein (Sten ved sten)
 [04:32] Ohne dich (Uden dig)
 [04:51] Amour (Fransk for kærlighed)
 [04:07] Mein Teil – Remix by Pet Shop Boys
 [03:49] Amerika (Digital Hardcore Remix) by Alec Empire

Rammstein
Metalalbum
Kerberos (protokol)

Kerberos er en godkendelsesprotokol inden for computersikkerhed, udviklet på Massachusetts Institute of Technology. Det er en moderne klient/server-protokol der sørger for gensidig validering og kryptering af kommunikationen mellem parterne, ved hjælp af en betroet tredjepart.

Kerberos har overlevet mange år, og modellen hænger snævert sammen med X 509 og DAP /LDAP, og konceptuelt med SAML. Historisk set er oprindelsen forbundet med ønsket om at forenkle forskellige amerikanske nummeroplysninger. MIT blev koblet på processen, og dermed fik man omdannet de respektive telefonnummerdatabaser fra almindelige relationsdatabaser til standardiserede hierarkiske databaser. Men skulle der udveksles numre mellem tjenesterne, måtte man sikre sig, at der kunne indbygges mekanismer, der sikrede, at brugerne var autoriserede. Når moderne tjenester i dag kaldes "Directory Service", skyldes det den oprindelige opgave. I dag findes der både porte, protokoller og standardiserede løsninger på opgaverne med digital signatur.

Ekstern henvisning 
 Kerberos Authentication process på youtube Kerberos (protocol)
 X.509 Lightweight Directory Access Protocol
 Directory service
 Security Assertion Markup Language

Computer adgangskontrol
Datalogi
Kryptografi
Massachusetts Institute of Technology
Vinkel (journalistik)

En vinkel beskriver i journalistik afgræsningen af en histories emne. Vinklen er altså resultatet af bevidste til- og fravalg for at gøre historien mere enkel at formidle og dermed forstå.

Vinklen er fastlagt allerede i researchfasen, oftest som en hypotese, og derfor ser man af og til, at journalisten må erkende, at vinklen ikke holder – altså, at hypotesen ikke viser sig at være sand, eller at den ikke kan dokumenteres, og at journalisten derfor enten må droppe emnet eller vælge en anden vinkel.

En journalistisk fortælling bør ikke indeholde mere end én vinkel. Derfor ser man ofte, at flere historier inden for samme emne er samlet i et tema eller en serie.

Vinklen bør kunne udtrykkes i én sætning, der indledes med: "Jeg vil fortælle, at". I den trykte presse vil man ofte se, at underrubrikken netop udtrykker vinklen på den måde.

Journalistik
Elmer Fjot

Elmer Fjot (en: Elmer Fudd) er en meget fjollet figur skabt af Warner Brothers. Man kan kende ham, på hans meget usædvanlige måde at grine på. Han blev skabt i starten af Snurre Snups karriere, sandsynligvis udelukkende fordi Snurre skulle have nogen at fornærme. Han optræder næsten altid som kaninjæger, ved lejlighed dog også som andejæger, hvor det så er Daffy And, der generer ham.

Elmer Fjots danske stemme indtales af Lasse Lunderskov.

Eksterne henvisninger 

Tegneseriefigurer
WarnerMedia
Nekselø

Nekselø er en lille ø beliggende i Sejerøbugten. Der er færgeforbindelse til øen fra byen Havnsø på Sjælland. 

Øen er 2,2 kvadratkilometer stor og har  indbyggere. Øen hører til Kalundborg Kommune, er en del af Føllenslev Sogn og har siden 1931 haft sin egen kirke, Nekselø Kirke, der er anneks til Føllenslev Kirke og Særslev Kirke.  
Øen havde tidligere en skole. Den var i brug mellem 1850 og 1973, hvor den måtte lukke, da den var nede på én elev. I dag bor der seks børn på øen.

Natur
Nekselø har en særegen natur i forhold til resten af Danmark. Den ligger i området med det såkaldte "storebæltklima", der er kendetegnet ved betydeligt mindre nedbør, flere solskinstimer og mildere vintre end resten af landet. Det har medført, at her lever en lang række plante- og dyrearter (eksempelvis klokkefrøer), som er tilpasset dette steppeagtige klima. Hele øen blev fredet i 1951 af beboerne.  Nekselø er en del af et  Ramsarområde, og  af Natura 2000-område nr. 154 Sejerø Bugt, Saltbæk Vig, Bjergene, Diesebjerg og Bollinge Bakke.

Galleri

Litteratur 
 Træk af Nekseløs historie, s. 67-80 i: Fra Holbæk Amt, 1973.
 Erik Ålbæk Jensen: ”Særlige vilkår ”, Gyldendal (1995).

Referencer

Eksterne henvisninger 

 Nekseløbilleder 
 Nekselø Kirke 

Øer i Danmark
Kalundborg Kommunes geografi
Fredede arealer i Danmark
Øer i Kattegat
Jordens kappe

Jorden består af tre lag uden på hinanden; skorpen, kappen og kernen. Grænsen mellem skorpen og kappen er defineret ved Moho (Mohorovičić diskontinuiteten), hvor hastigheden af de seismiske P-bølger øges brat (fra 6-7 til 8 km/s). Dybden af Moho varierer mellem 10 km under oceanerne til 70 km under bjergkæder.
Kappen er ca. 2.900 km tyk og består primært af faste bjergarter. Den er opdelt i tre lag:
 Det yderste lag kaldes sammen med skorpen for lithosfæren. Den er 100 km tyk og er hård, stiv og relativ kold.
 Fra 100 til 350 km dybde ligger asthenosfæren der er varm, blød og plastisk. I nogle dybder er den op til 15% opsmeltet. Dette er glidelaget, som de tektoniske plader bevæger sig på.
 Den indre kappe, mesosfæren, går fra 350 km til 2883 km i dybden. Mesosfæren har den samme kemiske sammensætning som resten af kappen men da trykket er væsentlig højere her, er materialet mere stift trods den højere temperatur.

Kilde 
 Brian J. Skinner & Stephen C. Porter, Physical Geology, 1987, John Wiley & Sons, 

Pladetektonik
Chips

Chips er tørrede eller ovnbagte snacks der som regel laves af kartofler (franske kartofler) eller majs, men som også kan være fremstillet af andre råvarer som f.eks. æbler. De kan spises med dip, en blanding af cremefraiche og forskellige krydderier, f.eks. dild. Der findes mange varianter, bl.a. sour cream and onion, husholdningssalt og barbecue.

Entalsformen af ordet er chip, hvor flertalsformen er chips. Ordet har oprindelse fra engelsk, hvor s'et bruges ved flertal.
Lygas Nordvestsjælland

Lygas.dk er et servicefirma for varmeproducerende anlæg, der servicerer installationer med gas, olie, biobrændsel, fjernvarme, solvarme, varmepumper, ventilation og køleanlæg. Firmaet blev stiftet i 1985 af en gruppe VVS Installatører fra Nordsjælland. I dag er Lygas landsdækkende. Andre firmaer har valgt navnet lygas med forskellige tilføjelser. Det stammer oprindeligt fra en sammentrækning af Lyngby og Gas.

Lygas er ejet af aktionærer og den adminsterende direktør er Kim Ovdal.

Eksterne henvisning 
 Lygas.dk hjemmeside

Energivirksomheder i Danmark
Danske virksomheder etableret i 1985
VVS
Ramzi

Ramzi kan henvise til flere artikler:

 Ramzi (navn) – Arabisk navn som er fra Egypten.
 Ramzi (fodboldhold) – Et Sudansk fodboldhold.
Præstø Amt

Præstø Amt blev dannet ved en sammenlægning af først Tryggevælde Amt og Vordingborg Amt, i 1750, og i 1803 kom Møn Amt med.

Amtet blev i 1970 lagt sammen med Maribo Amt til Storstrøms Amt.

I det danske nummerpladesystem havde Præstø Amt bogstavet H fra 1903 til 1958, og da systemet i dette år blev omlagt, fik Næstved HA, Store Heddinge HH, Præstø HM, Vordingborg HR og Stege HU.

Amtmænd 
 1803 – 1808: Rudolph Bielke
 1808 – 1823: Christian Conrad Sophus Danneskiold-Samsøe
 1823 – 1824: Ehrenreich Kristoffer Ludvig Moltke
 1824 – 1831: Sigismund Ludvig Schulin
 1831 – 1836: Hans Schack Knuth
 1836 – 1836: Jens Andreas Graah
 1837 – 1849: Johan Ferdinand de Neergaard
 1849 – 1885: Fritz Brun (konstitueret det første år)

Se også 
 Kirker i Præstø Amt

Kilder 
 Sogn-Herred-Amt, særnummer af Slægt&Data, 1998, 
 
 Trap Danmark 4. udgave 1921
 J. Bloch: Stiftamtmænd og amtmænd i kongeriget Danmark og Island 1660-1848 (1895).www.archive.org

 
Danmarks amter (1793-1970)